เอกสารหมายเลข................

**พิธีการก่อนวาระประชุม**

**เรื่อง การมอบเกียรติบัตรให้กับผู้ชนะการประกวด OTOP Junior จังหวัดอ่างทอง**

กรมการพัฒนาชุมชน ได้ทำบันทึกข้อตกลงความร่วมมือกับบริษัทไทยเบฟเวอเรจ จำกัด (มหาชน) เรื่องการดำเนินงาน โอทอป จูเนียร์ เมื่อวันที่ 22 ธันวาคม 2559 โดยมีวัตถุประสงค์ เพื่อเสริมสร้างวิชาชีพให้กับเยาวชนในโรงเรียน ซึ่งเป็นฐานรากของความเข้มแข็งชุมชน โดยได้ร่วมกันจัดทำแนวทางการส่งเสริมการดำเนินงาน โอทอป จูเนียร์ “OTOP Junior” ภายใต้บันทึกข้อตกลงความร่วมมือดังกล่าว และได้พิจารณาจัดทำโครงการประกวด โอทอป จูเนียร์ “OTOP Junior Contest” ขึ้น เพื่อประชาสัมพันธ์การดำเนินงานให้เป็นที่รู้จักมากยิ่งขึ้น

สำนักงานพัฒนาชุมชนจังหวัดอ่างทอง ได้ประชาสัมพันธ์และเชิญชวนกลุ่ม/ชมรม ของโรงเรียน สมัครเข้ารับการคัดเลือกเป็นตัวแทน “OTOP Junior” จังหวัดอ่างทอง โดยมีผู้สนใจสมัคร เข้ารับการคัดเลือกจำนวน 3 กลุ่ม/ชมรม และผลการพิจารณา มีดังนี้

รางวัลชนะเลิศ ได้แก่ ชมรมศิลปะ โรงเรียนชุมชนวัดพายทอง ตำบลสายทอง อำเภอป่าโมก จังหวัดอ่างทอง

รางวัลรองชนะเลิศ อันดับ 1 ได้แก่ ชมรมขนมสมุนไพร โรงเรียนวัดไชโย ตำบลไชโย อำเภอไชโย จังหวัดอ่างทอง

รางวัลรองชนะเลิศ อันดับ 2 ได้แก่ ชมรมรักษ์สุขภาพ โรงเรียนวัดบ้านเพชร ตำบลแสวงหา อำเภอแสวงหา จังหวัดอ่างทอง

ทั้งนี้ จังหวัดอ่างทอง จะจัดส่งผลงานของชมรมที่ชนะเลิศเข้าร่วมโครงการประกวด โอทอปจูเนียร์ “OTOP Junior Contest” ต่อไป

--------------------------------